khistorydata/jeongjo-sjw-relations huggingface dataset:
정조 24년 · 목
因告訃兼請諡請承襲使望筒王大妃殿以承傳色口傳下敎曰上使以末望爲之副使書狀官以首望爲之知春秋同春秋望筒皆以首望爲之
정조 24년 · 강
大臣率百官庭請嗣位賜批領議政沈煥之左議政李時秀右議政徐龍輔等
정조 24년 · 목
庭請達言皇穹降割臣民無祿遽遭天地崩拆之痛以我邸下出夭之誠孝皇皇號擗靡有止極不遑他及而第伏念繼序承統乃是有國不易之典亦我列朝常行之禮其在重宗社之托繫臣黎之望不容少緩而該曹草記遽然還給雖出於我邸下罔極之至情未暇念典禮之重而夭位不可暫曠寶命不可暫虛伏願邸下仰念宗祧之至重克體殿宮之丕托勉抑哀痛之情亟從有司之請不勝顒祝批以小子煢煢罔極罔涯卿等何爲而有此言○庭請再達言臣等號擗罔極之中同我百僚疾聲哀籲者是豈夭理人情之可已而不已者哉及伏奉下答不惟不準所請至以何爲而有此言爲敎臣等相顧失聲尤不勝抑塞悶迫之至嗚呼四百年宗社之托億萬命生靈之望惟在於我邸下一身則雖以出夭誠孝之皇皇靡及獨不仰體俯念旣却該曹之草記又靳臣等之血懇耶事體則至重也典禮則至急也我邸下倘或一向牢拒無意勉從則其於夭位之不可暫曠何人心之不可無係何臣等衷情所迫冒萬死涕泣申籲伏乞邸下更加三思特降一兪以副神人之望千萬顒祝批以罔極罔涯之中聞此不忍聞之言五內崩裂直欲溘然更勿煩告
정조 24년 · 강
大臣率百官庭請王大妃殿垂簾聽政賜批
정조 24년 · 목
庭請啓言旻天不弔生民無祿大行大王景福方隆仙馭遽賓夭乎夭乎號籲靡極人心波盪茫無所屆而幸賴儲宮善繼宗社有托而第念寶籌尙在沖齡萬機有難獨斷竊稽史牒凡於嗣君未長之時多有長秋垂簾之禮宋之宣仁太后旣有女堯之稱我朝貞熹聖妃克著翊聖之功盛德洪休千載匹美伏惟我太母殿下保佑之烈夙彰慈孝之德兩盡今於嗣服之初深念古先懿規明諭在廷撰進節目臣民幸甚王大妃殿以諺書批以未亡人惟望大行王而生存卽今邦運不幸蒼生無祿主上賓天未亡人當此情境猶食息苟全一則沖子二則沖子區區所望專在於卿等一心向上幾傾之宗社扶而安之豈意今日聞此言也宋時宣仁太后垂簾聽政元祐之治至今稱之終非女主聲敎不出房闥之本色卿等忽以此言聞於予未知其當也勿復强請深有望焉○庭請再啓言惟我慈聖殿下保佑我大行大王盛德洪功史不勝書擧國臣庶到于今式賴而今此盈庭血籲之未蒙開許何其與從前慈覆之意異也臣等之疾聲呼號者實是歷代之彝典亦粵我家之故事伏況成宗大王至德夙著於中外寶齡已及於舞勺而貞熹聖妃猶以萬機之或闕爲憂垂簾同聽八域泰磐今我儲宮聰明睿智億兆延頸同符我聖祖而寶籌比聖祖踐位之時尙未及二齡矣以我太母之徽範至仁獨不遵聖妃已行之典而反有此靳持之敎耶此莫非臣等忱誠淺薄未能孚格之致而相顧抑塞萬萬罔措茲不得不冒死申籲伏乞亟回慈念俯循群情千萬顒祝王大妃殿以諺書批以初啓批旨悉予衷曲庶幾卿等之領會予意而又率百官瀆擾於悲撓之中卿等事實爲慨然予否德不及我朝聖母萬萬聖母盛德予何以追萬一乎朝廷之賢良濟濟一心夾輔我沖子康濟國事予雖不聽政宗社之托可以安如磐石卿等勿爲無益之庭請歌頌詠歎於大行王盛德至善無一分或負予未亡人之日夕所望者卿等卽爲退去
정조 24년 · 강
院議達請嗣位賜批都承旨尹行恁左承旨李書九右承旨李益運左副承旨金祖淳右副承旨韓用鐸同副承旨金羲淳
정조 24년 · 목
院議達言伏以皇穹不弔臣民無祿大行大王奄棄群臣以邸下出夭之孝皇皇號擗靡所止極而第伏念四百年宗社之托億兆民顒望之情惟係我邸下一身則早正名位亟承統緖不容一曰暫緩而卽伏見該曹儀注草記有還下之命仰認罔極之至慟未暇念典禮之至重而繼序承統卽有國不易之事踐位行禮亦帝王善繼之孝惟願邸下少抑哀痛之懷勉循群下之請亟賜允從無或踰日不勝幸甚批以夭地罔極此何言也
정조 24년 · 강
院議啓請王大妃殿垂簾聽政賜批
정조 24년 · 목
院議啓言伏以皇夭降割臣民遭此崩夭之慟率普含生奔走雨泣如喪考妣竊伏念我慈殿殿下以至慈之情遭莫大之變號擗痛冤靡所止屆之中亦必念及於國勢之綴旒人情之遑急而惟我王世子邸下睿德天縱令聞夙彰克踐繼序之位誕��遺大之托宗社磐泰之望自今伊始而沖年受托萬機至煩亦非我慈殿夙夜憧憧憂念無已者乎謹稽列聖朝故事沖齡嗣位之時東朝之垂簾聽政徽規可援宏謨永貽此正爲今日之所可仰述者大僚陳請實是擧國之同願伏願深軫慈念俯循群情千萬顒祝批以詳諭於庭請批答卿等勿煩
정조 24년 · 강
時原任閣臣聯箚賜批原任提學沈煥之原任直提學徐龍輔提學金載瓚原任直提學徐鼎修檢校直提學李晩秀原任直提學鄭大容原任直閣金勉柱尹行恁金祖淳檢校直閣沈象奎直閣金近淳檢校待敎李存秀
정조 24년 · 목
聯箚略曰皇天不弔降割我宗祊大行大王奄棄群臣夭地罔極臣民罔極況臣等職忝密邇偏蒙恩造攀號之痛五內崩割嗚呼此何時也我大行大王以宗廟社稷付之於邸下以百官萬民訖之於邸下我邸下以沖齡受大行付訖之重如此今日之事莫急於早定位號亟承大統而乃者春曹草記遽有還給之令臣等攀擗號隕之中繼不勝焦遑罔措之至竊伏念繼序嗣服卽國家莫重之典自昔聖君哲辟未嘗不抑情循請罔或少淹者誠以大寶不可一日而無主群生不可一日而無係也臣等固知我邸下出天之孝不忍於踐位行禮而今若徒循哀毁之情不顧繼體之重則其於宗社何其於臣民何伏乞亟允群請誕擧列朝應行之禮以副一國顒望之情焉臣等又竊有千萬仰祝者目今國勢之岌嶪人心之危疑殆無異凜乎一髮而況邸下沖齡受托萬機至煩有不可以獨運者乎謹稽國朝彝憲厥有垂簾故事所以輔翼睿質鞏固邦家者與宋之宣仁前後一揆禮意儀章載在國乘可按而行伏乞仰稟慈旨俯循庭籲臣等不勝大願批以已諭政院矣
정조 24년 · 강
玉堂聯箚賜批校理金熙采金履度修撰閔耆顯副修撰沈奎魯閔師宣
정조 24년 · 목
聯箚略曰繼序嗣服有國之常經踐位行禮聖人之達孝凡今環東土數千里所顒望於邸下者惟在於亟承大統早定位號丕纘四百年惟休之業益鞏億萬年無疆之基而卽伏見春曹草記還給之敎臣等聚首相顧實不勝憂遑悶迫之忱固知我邸下所以靳允者寔出於哀痛不忍之孝思而獨不念宗社神人之托在邸下一身也耶伏願亟賜允從毋或踰日千萬顒祝仍竊惟念帝王家沖齡嗣位厥有東朝垂簾之制不惟往牒之昭載亦惟我朝之已例此豈非今日之所當法者耶亦願仰稟我王大妃殿亟擧徽典以副擧國臣民之望焉批以已諭政院矣
정조 24년 · 목
正時申時前一刻行都承旨尹行恁行左承旨李書九行右承旨李益運行左副承旨金祖淳右副承旨韓用鐸同副承旨金羲淳記事官金啓溫假注書呂東植閔哲儒記事官李存秀洪奭周領議政沈煥之左議政李時秀右議政徐龍輔水原留守徐有隣提學金載瓚原任直提學徐鼎修原任直閣金勉柱檢校直閣沈象奎直閣金近淳禮曹判書李晩秀參判閔台爀參議洪樂游大司諫李殷模執義張至冕校理金履度輔德尹光顔宗戚執事昌城尉黃仁點光恩副尉金箕性敦寧主簿金基允前主簿金在昌敦寧直長金在三以次陪立訖內侍設帷障以隔內外宗戚執事設平床於戶內內侍各奉沐浴諸具執事者奉御床南首覆以衾衾上加以復衣席上鋪紋席席上鋪緞褥褥上又鋪紋席院相沈煥之總護使李時秀禮曹判書李晩秀及行恁祖淳象奎史官二員立於御床之前禮房承旨李書九持笏記立於楹外大臣以下諸臣分立於廳事之東西內侍進香湯奉而頮之沐浴訖行襲禮執事者先薦枕於襲床上次鋪龍紋席次鋪褥次鋪絞先設柳靑貢緞衾領紅貢緞內白貢緞次鋪畵玉帶次鋪袞龍袍多紅雲紋緞金絲肩龍胸褙具內拱藍雲紋緞次鋪鴉靑雲紋緞褡穫次鋪藍禾漢緞中赤莫內拱白貢緞次鋪草綠禾漢緞中赤莫內拱白貢緞次鋪玉色貢緞長衣內拱白貢緞次鋪甫羅禾漢緞長衣次鋪甫羅禾漢緞周衣次鋪白貢緞赤衫次進白貢緞袴次進白貢緞單袴次進白貢緞襪次進藍禾漢緞腰帶次進藍禾漢緞脚帶子次進白貢緞行纏次進毛緞網巾仍加進翼善冠毛緞次進靴草綠雲紋緞次進握手次進剪爪及落齒髮囊奉於御床之上襲訖執事者進幎帽大提學洪良浩書進銘旌煥之進詣御床之前替行飯含禮飯含訖仍行小斂禮執事者鋪列衣襨移奉靈床于斂席小斂如儀斂衾結絞訖用眞紅貢緞粉畵黼殺覆于絞上還奉于御床斂訖諸臣閉戶退立于障子外以待殿宮出臨良久始還內大臣以下在位者皆俯伏哭盡哀內侍設靈床奉安神帛設銘旌于靈座之右仍退出成班于階下退奠官及宗戚執事陞詣座前行襲奠及小斂奠如儀○小斂時衣襨絳紗袍上衣下裳遠遊冠紅禾漢緞藍紬氅衣鴉靑雲紋緞袞袍二甫羅禾紬甲長衣藍廣織道袍二鴉靑鄕織帶子褡穫多紅雲紋大緞帖裏金胸褙具已上上衣草綠雲紋大緞廣袖二草綠雲紋大緞褙子二甫羅禾花紬綿長衣草綠貢緞中赤莫玉色綾中赤莫柳綠龍紋緞夾袖內拱藍龍紋緞鴉靑龍紋緞快子內拱眞紅龍紋緞土色大楪紋通海緞夾袖內拱藍貢緞鴉靑大楪紋通海緞快子內拱眞紅貢緞多紅大綃甲道袍內拱藍紬眞紅禾紬道袍內拱藍紬鴉靑雲紋大緞帖裏已上下倒衣
정조 24년 · 강
長生殿梓宮令以首望奉來
정조 24년 · 목
梓宮望雨字外長六尺九寸八分外廣二尺四寸三分外高二尺四寸五分內長六尺三寸八分內廣一尺八寸二分內高一尺八寸一分露字外長六尺九寸三分外廣二尺三寸一分外高二尺三寸內長六尺三寸三分內廣一尺六寸九分內高尺六寸七分騰字外長七尺二分外廣二尺二寸五分外高二尺二寸二分內長六尺四寸二分內廣一尺六寸內高一尺六寸三分
정조 24년 · 강
王大妃殿命殯殿以歡慶殿爲之
정조 24년 · 목
禮曹達言宗廟景慕宮告文祭今將受香矣大行朝宗廟祝式孝廟朝以上不書皇曾祖顯廟朝以下皇字下書高曾祖考今則肅廟朝以下書高曾祖考而景廟室祝文及景慕宮祝文頭辭亦不可不及今稟定景廟室祝辭書以皇伯曾祖考景慕宮祝辭書以皇叔祖父允合禮意請分付香室依此擧行令曰依
정조 24년 · 강
令太常內贍內資造果廳設於鑄字所
정조 24년 · 목
殯殿都監達言在前國恤時奉常寺內贍寺內資寺造果廳排設於闕內而丙申年奉常寺造果廳設於局出身廳內贍寺內資寺則設於忠壯衛廳矣今番則何以爲之令曰鑄字所爲之
정조 24년 · 강
王大妃殿命安春君烿侍奠李彦植代行守陵官
정조 24년 · 목
王大妃殿以承傳色口傳下敎曰守陵官安春君老病難强云侍奠其代同敦寧李彦植代行
정조 24년 · 강
禮曹以宗廟各陵殿卒哭前朔望焚香依例擧行達
정조 24년 · 목
該曹達言宗廟各陵殿宮園卒哭前雖廢祭享朔望焚香則不可停廢依前例擧行
정조 24년 · 강
禮曹以書茶禮依丙申例擧行達
정조 24년 · 목
該曹達言五禮儀只有朝夕上食而丙申年國恤時竝行晝茶禮矣今亦依前例擧行
정조 24년 · 강
禮曹達請太僕輦與鞍具裹以白綿布
정조 24년 · 목
該曹達言卽接太僕寺牒報則國恤時各殿輦輿及轎子御馬寶馬仗馬鞍諸具各樣等物裹以白綿布已有前例自本曹入達施行云請依此擧行事分付
정조 24년 · 강
吏曹以總護使及各都監堂郞達下
정조 24년 · 목
總護使左議政李時秀殯殿都監提調兵曹判書金載瓚禮曹判書李晩秀刑曹判書韓用龜郞廳右通禮趙得永戶曹正郞鄭持容禮曹正郞權行彦兵曹正郞宋知濂副司果尹應鉉敦寧主簿金基允國葬都監提調右參贊李祖源戶曹判書李在學大護軍趙鎭寬郞廳副司直曺允遂副修撰閔師宣副司果朴宗輔禮曹佐郞金魯範工曹佐郞李永翼濟用判官朴魯榮繕工副正金魯敬副司果金龍柱代戶曹佐郞沈曹之山陵都監提調水原留守徐有隣左參贊金文淳工曹判書李得臣郞廳司成閔命爀副校理沈奎魯戶曹佐郞尹耆東兵曹佐郞韓翼鎭工曹佐郞李羲文司僕正洪元爕乎市令宋欽書漢城主簿金基彦副司果洪樂正刑曹正郞宋倫載鑄成廳提調戶曹參判徐瀅修工曹參判姜彝正郞廳戶曹正郞李靖模工曹正郞徐重修守陵官安春君烿梓宮上字書寫官光恩副尉金箕性預差綾城尉具敏和銘旌書寫官知事洪良浩預差判敦寧尹師國代奠官西春君爗魂殿參奉學生沈兢之鄭基應山陵參奉學生李大鉉黃基鎬大衛學生姜元會
정조 24년 · 강
以任嵂爲御營中軍
정조 24년 · 목
因兵曹御營中軍望筒王大妃殿以承傳色口傳下敎曰以首望爲之
정조 24년 · 강
遞吏曹參議洪樂游仍任參判曺允大
정조 24년 · 목
政院啓言政事爲之事命下而吏曹參判未差參議洪樂游病不來不得開政請參議牌招敎以聞有實病許遞旣伸廉隅參判仍任牌招
정조 24년 · 강
吏曹參判曺允大以海西勅需事陳疏請勘賜例批遞差承旨成鼎鎭以鄭尙愚代之前望也
정조 24년 · 목
政院啓言吏曹參判曺允大疏批已下請牌招開政敎以有政稟允下則例不牌招況取疏賜批使之入來行政忽以無例之牌招啓辭書入於特敎之下者駭然甚矣此啓辭勿施當該承旨遞差仍命前望單子入之待下批牌招入直以鄭尙愚批下
정조 24년 · 강
推訓鍊大將李漢豊御營大將申大謙
정조 24년 · 목
兵曹啓言宣仁門南邊水門鐵箭折傷處以東營入直軍量宜除出嚴加守直之意草記蒙允而卽見御營廳草記則以東營軍八名除出守直訓鍊都監草記則以東營軍十五名除出守直兩營門之不爲援例往復致此名數之不同者事甚未安兩大將竝推考把守軍依御營廳草記數爻以八名除出守直之意請分付允之
정조 24년 · 목
該府以東部民家四戶南部民家二戶北部民家四戶頹壓啓敎以恤典令該廳卽爲分給事分付
정조 24년 · 강
命安東府燒戶顧助奠接
정조 24년 · 목
慶尙監司申耆以安東府民家失火二十一戶燒燼馳啓敎以各別顧助斯速奠接俾無方農失所之弊事回諭
정조 24년 · 목
政院以金虎門仍留標信請出啓敎以往來之際將爲侵夜明日爲之事分付
정조 24년 · 강
命韓後樂李瑓宋煥程李福海李有喆等五罪人書入於歲抄被謫蒙放秩
정조 24년 · 목
吏曹啓言謹依二月初六日傳敎韓後樂李瑓宋煥程李福海李有喆等五罪人罪目當爲修入於歲抄而墨抹旣異於蕩滌與放送無可入之秩不得擧行矣敎以書入於被謫蒙放秩
정조 24년 · 강
慶尙監司申耆以金山郡官用柴加斂事査實馳啓
정조 24년 · 목
該監司狀啓以爲因義禁府關金山郡官用柴木之結斂外加斂委折朝飭後疊徵之當該守令現告成冊修報可據文蹟一竝收聚上使之意發關分付於該郡矣該郡守朴彬源牒呈內本郡古例以春秋兩等定其柴役春等則以結夫收捧秋等則以烟戶收捧而此規之創始邑民老少皆不知在於何年其來蓋久矣郡守莅任以後溯考邑例詳探事實則均役翌年辛未有營門磨勘各樣應役成冊而凡干官用就每年田結實總中除其公役復戶及各樣應頉後其餘一千七百八十結則以八結作爲一夫每夫錢各五兩收捧以應大小雜役又以其餘名之曰柴結柴結夫數隨其災實年各不同要不出七八十夫之間而每夫柴木二十四束炭二斗穀草八同靑草八同橋梁四間材木氷庫椽木飛蓋稿索等物責納而上項柴結數旣不多所捧之柴不能支一年之用故柴結所納屬之春等蓋以官用之柴春夏則不如秋冬之浩多故也至於秋冬則旣無責出之處故不得已分捧於烟戶此所以有春等結柴秋等戶柴之名色而卽是均役以前之例所謂柴結同是民結而顧其爲役比他八結五兩之納實有偏重之歎此非均役之意故柴結所捧雜役全數蠲減後依他結例每夫只捧五而錢以爲炭穀草靑草橋梁氷庫等各樣役價烟戶柴役依奮仍存謄錄冊子昭然載錄而均役以後一遵此例永罷結柴只有戶斂戊子八月日本郡人李守賢以戶柴革罷事呈訴營門其時郡守金坦行具由稟報至承事實如此則姑爲仍奮貫之題辭丙申七月日李守賢又呈議送而其時郡守李在亨以革罷戶柴還復奮例柴炭雜役依前以八夫備納之意知委民間民皆不願仍爲停止己亥本郡民芮守永又以此事構呈議送而其時郡守李仁林枚擧一邑公議論報營門文牒具在此足爲査實之緊案竝與前後可據文蹟收聚上使至於戶柴收捧之規元戶中除却鰥寡孤獨及無率班戶則實戶爲二千戶而以三十枝爲一丹一戶所納不過二丹及至癸丑以其柴貴之致念民戶難支之弊郡守李廷書節省公下減給折半至今八年之間只以一丹收捧蓋此戶柴之創出一邑老少咸曰不知而芮守永狀辭中鄭等所創云云未知其何所據而衆所不知之事渠焉能獨知設如渠言果是鄭等所創今至八十餘年之久又無文蹟之可以徵信者乎烟戶大同之役不可以班戶民戶取捨存拔而無奴班戶雖在應頉之中其外班戶之如例應役者通同磨鍊而一自癸丑年半減之後雖以本色準捧一年公用每患苟艱則以錢代徵初非可論戶結斂釐正在於戊午故其時郡守現告成冊修正上使云取考該郡久遠戶結斂出役謄錄則果有柴結名色而柴炭穀草靑草橋梁氷庫等各項應役之數儘如邑報中所論而所謂柴結非擧一邑結夫而擔當者就其中除出幾許結謂之柴結而其數不多所出柴木僅爲春夏之需故乃有秋冬等戶柴之擧矣及夫均役以後爲柴結偏苦之弊創五兩代捧之規以此五兩盡爲炭穀草諸種之價貿柴一款不入其中而特以柴結之名尙今不改五兩錢捧納之際每以柴結仍奮出秩故如李守賢芮守永輩未詳裏面有所呼冤官捧之柴有減於春等戶斂之役不加於秋納則不可謂疊徵加斂又況丙申郡守李在亨將欲永罷戶柴還復結納知委民間民皆不願據此一款可見民情之攸在大抵官用之出於民此固有邑不可無之事戶柴名色他道他邑亦或有之而該邑柴政只是戶斂事係年久亦非加徵故戊午存減時不爲擧論其時守令以元晦鎭現告請令廟堂稟處
정조 24년 · 목
檢閱洪奭周啓言臣當以照訖講史官進去矣捧講時四學敎授旣有分日輪進之敎而見今學敎授之行公者未滿四員似有苟簡之慮且日熱方劇兩意尙未開霽應講儒生亦無來會者云故敢達矣敎以限生涼間姑停
정조 24년 · 강
召見來待諸臣于重熙堂吏曹參判曺允大有司堂上李書九命濟州進上引鰒較各朔數爻一例磨鍊闕額牛馬責徵者竝蕩減故失馬價之弊問于該寺釐正江華所納交子弓除之
정조 24년 · 목
吏曹參判曺允大啓言頃伏承下敎以濟州進上引鰒之代捧搥鰒當否及其他弊端有無條列詳報之意有所往復於該牧使鄭觀輝處矣卽見其所報則以爲引鰒造成比之搥鰒別無難易之可言論其價本亦不懸殊今雖換作價米當減者不過爲十餘石云而外此島弊則甲寅牛馬闕點者馬爲八百五十七匹牛爲六百八十一匹此是元額之見縮者則固當如法準充而私畜姑未孶長牧子擧皆貧窮猝難責徵故昨年因前牧使狀啓以限五年準充之意自該寺覆啓行會而目下民情雖至五年若非侵及隣族實無充數之勢最爲可悶本邑又有所謂故失馬肉價名色每匹徵布三尺五寸舊例雖似出於防奸之意而以此屬諸公用有傷事面交子弓一百張每年造納於江都而品旣無用所入魚膠樺皮等物貿取陸邑爲弊亦多上項諸條合有從長矯捄之道請令廟堂稟處敎以有司堂上今旣登筵亦陳所見有司堂上李書九曰引鰒搥鰒物非難辦價又略同則莫重貢獻不必換作使之依前封進甲寅牛馬闕額向日臺疏請以新産移充舊籍雖乖立法之本意甲乙大歉在島中便一滄桑無論其緣何耗失此時見縮者固難强令準充而牧場牛馬事體至重全數免徵有不敢輕議姑依閪失馬例每二匹徵一匹牛亦如之則實爲島民之大惠所謂故失馬肉價名色瑣屑江都所納弓子旣云有弊而無用竝許蠲罷恐合事宜矣敎以進上事搥鰒引鰒雖無難易之可論云而旣聞之後何可無處分因此適閱貢膳定例各朔封進之數爻多寡不一較各朔之中一例磨鍊則在島民得寸亦寸筵退後指一磨鍊草記仍卽釐正於定例牛馬闕額事向因臺疏關問而今旣知其爲切痼之弊勿論馬與牛未充之數特竝蕩減馬價之弊問于該寺斯速釐正江華納弓事此後除之
정조 24년 · 목
以李秉鼎爲吏曹判書吳翰源爲獻納沈奎魯爲副修撰金履翼爲刑曹參判李秉鼎尹師國爲知春秋金祖淳李魯春爲同春秋
정조 24년 · 강
命刑曹判書韓用龜參判金履翼牌招
정조 24년 · 목
敎曰刑曹判書尙不出肅委屬可悶與新除授參判牌招察任
정조 24년 · 목
漢城府以東部二戶南部一戶頹壓啓縣監盧橚家入於勿論秩敎以恤典令該廳卽爲分給而其中時在守令者其屋床床特爲一體題給事分付該府又以東部一戶西部一戶南部一戶北部一戶頹壓啓敎以恤典令該廳卽爲分給事分付
정조 24년 · 강
命御營廳軍兵日次私習後日次爲之
정조 24년 · 목
宣傳官李基鼎書啓以爲臣於本月初三日以頹戶摘奸事敬奉聖敎馳往北部中部西部字內遍踏坊曲詳細探察頹戶之頹壓於初二日雨而已蒙恤典者置之勿論外此各部貧而無依之類列錄于後北部良人姜點卜玉堂使令崔光世家一間頹前奉事李喜明家一間頹已蒙恤典二間又頹良人李時成金奎應家二間頹禁衛軍申千大良人張觀柱名不知鄭哥家一間頹中部良人金一澤家二間頹金光浩家一間頹西部寡女金召史良人金光潤家二間頹良人李少長家三間頹敎以旣命拔例摘奸別爲題給事分付○漢城府以南部一戶東部一戶頹壓啓又以北部一戶頹壓啓竝敎以恤典令該廳卽爲題給事分付
정조 24년 · 강
賜藥院日次請診啓批
정조 24년 · 목
因藥院請診啓辭批以慈殿慈宮氣候一樣卿等如有兼管衙門考績處直爲退去磨勘宜矣
정조 24년 · 강
禮曹參判李書九上疏賜批
정조 24년 · 목
其疏曰臣於日前猥從諸臣之後伏覩我殿下渙發明命敷示聖志者屢千百言諄複痛切莫非憂念世道保惜世臣之至意臣仰而承聆俯而思惟竊愧其身微識淺不足以對揚萬一及伏讀頒示之筵本益不禁愚衷之自激嗚呼今日廷臣果有能深知義理之所在而爲殿下一明之者乎臣聞義理者一而已矣惇典庸禮之謂義理章善癉惡之謂義理是乃人紀之所以立國勢之所以尊而天下萬世之所共由也惟我殿下睿質純粹聖學高明二十年來精察而固守之者不越乎此箇義理苦心至誠寔惟在是盛德大業亦惟在是雖其折衷權衡或各有時措之宜而敍秩命討之微旨無非是心之所推也故凡厥忠志之士莫不欽誦激昂秉義守正以嚴春秋之大法仰贊堯舜之至德者豈有他哉誠以秉彝人所同得而我殿下所以明倫盡誠建中立極者有足以感服其心也然而民志之未壹世道之不靖日甚一日始因知見之參差終成形跡之歧貳炎炎涓涓漸至於莫可救禦此曷故焉惟彼干紀亂常之徒隱伏幽陰鼓唱訛言必欲毁壞我大義仇嫉我善類以售其投間抵隙之計當斯時也苟有忠慮於國者雖使一乃心力共奬王室五龍之夭矯不足以當羸豕之蹢躅況今士氣不張名義寢晦一脈淸議之僅存於朝著者譬如不食之碩果在地之微陽而流俗之論又從以肆行於其間同室之戈鋋忽起康莊之軌轍各殊竝與夫君臣上下講明秉執之義理無復愛惜嗚呼其亦不仁之甚矣蓋彼言議之所詿誤臭味之所漸染雖至於爲蕕爲黑而甘心不辭者固無足道矣若夫見理不明爲善不力者雖其病源之淺深流弊之大小或似不同其爲悖理害義則一也試以近日之一二事言之義理無古今之殊嚴於今日之義理者正所以有光於辛壬而尊君父討亂賊蓋有所受之也彼不知君父之可尊亂賊之當討而乃敢以一段義理分作兩截要逞其迷藏疑眩之術者有之矣懷私罔利持祿保位視國事如秦瘠無一分惻怛之眞誠卽是今日之俗習義理之無人擔着亦未必不由於此故殿下必欲矯之而捨本齊末迷不率敎者有之矣此固形影之著見者也若其橫流之異議擧也滔滔有非一葦之可杭臣請歷探其情而痛辨之彼固曰義理吾輩之所共守大綱旣正則無待乎修明何必切切然自號看作一己之家計乎是則然矣義理之精微事事不同物物各異苟不能尋繹講究弗明弗措則何以探賾鉤深定天下之至動矧今邪說未熄隱憂猶存其將緘口袖手置宗國於相忘之地不思所以扶衛之道乎且彼旣知義理之當守則德之不孤人情之所悅何故使一二吾黨之士擧被淫朋之目而不見其寅協之美也此其未可曉者一也彼固曰非不知義理之可明而原其論議之所由起則亦各有偏係之私雖使此是而彼非吾不爲之苟同也是則然矣義理公物也無論其言之出於何人苟有助於斥邪除凶之義則不可以人而廢言又況搢紳名節草野忠直奮不顧身獨持淸裁者自有其人則是豈可一例抹摋强事崖異顚倒是非之公而莫之恤乎此其未可曉者二也彼固曰今日之高談義理者非能有眞知實見特視上意之所在而姑爲此承順也是無異於桓文之仁義其言之悖繆未有甚於此者殿下所守之義一有不合於天理之公而不能陳善閉邪匡救聖德乃爲阿諛側媚之態以徼其寵利則是誠小人也今也不然上之所以垂敎立訓者無愧於大舜周公之聖而曲避此迎合之嫌不得將順焉則是必昧心汨性背馳義理而後方可以幸免譏斥而强仁慕義之路自此絶矣寧有是哉此其未可曉者三也彼固曰吾雖不以士流自居而匪類之聲氣亦不相接則彼焉能浼我哉蓋其左右龍斷若可以自占便宜然而有陽則有陰有正則有邪乃理之常也故不入於此則必入於彼從未有不陰不陽非邪非正之間界地位況其軟熟之容色骫骳之言論已爲匪類之所樂聞而陰護者則幾何不爛熳同歸而得免於黨與之誅乎可畏如此猶不知悟此其未可曉者四也凡是數說皆由見識之不明而利欲之私展轉膠固遂至於差毫繆千之歸詩云其何能淑載胥及溺此之謂也今我殿下痛大義之將晦慨吾道之日孤昭揭大訓庸作一世之準則而憫時病俗之意藹然於絲綸之間奉讀是敎猶不怵然驚懼如夢得醒則是眞下愚之不移而自甘於暴棄者也然移風易俗亦非一朝之所可能必也持之以悠久堅凝之道然後始可以漸收成效倘殿下益加兢業先自振勵凡所以應事接物者粹然一出於大中至正之域而審察消長之幾明示好惡之公使此撑宙亘宇之義理如日中天而前日之昏迷沈溺者咸知如是則爲忠爲賢不如是則爲逆爲邪得以痛革舊汚偕至大道則太平萬歲其將自今伊始此實世敎升降之一大機會玆敢不避僣妄披瀝誠悃伏願殿下念哉懋哉批以書之洪範五皇極曰不協于極不罹于咎皇則受之蔡沈集傳釋云進之則可與爲善棄之則流於惡君之所當受也近日之綸諭筵敎蓋取諸斯而未嘗餙之以鈇鉞此際卿疏認出憂愛另欲加之意而措之事以期其由我周行偕造康莊矣
정조 24년 · 강
遞兵曹參知金羲淳
정조 24년 · 목
政院以羲淳過三日不爲出肅啓請重推牌招敎以許遞令該曹口傳差出
정조 24년 · 강
以李敬一爲江華留守備薦也
정조 24년 · 강
命江華留守李敬一當日辭朝
정조 24년 · 강
命吏曹判書李秉鼎更爲牌招參判曺允大待判書入來牌招
정조 24년 · 목
秉鼎違召允大三違召政院又請牌招有是命
정조 24년 · 강
吏曹判書李秉鼎上疏辭職賜例批
정조 24년 · 목
疏略曰嗚呼臣之年前遭罹尙何言哉拳踢迭加構捏備至倘微我聖上昭燭全保則臣何能得有今日欲說恩造淸淚先零且臣狂愚疏率百不猶人銓任一出爲臣禍囮機弩猋發怨憾旁伺身名僇敗心跡䵝䵢居恒追惟尤悔攪中每思古人之力辭權要能葆晩節未嘗不撫躬悼歎誰謂今者又叨誤恩此殆臣命卒之秋也臣若以其事之已冷其言之無謂厭然爲色忍漫漶之計則是眞不識人間有羞恥事者臣之去就於是乎無可論伏乞亟許鐫免臣職
정조 24년 · 강
改差安東府使吳載紹以李庚運代之口傳也
정조 24년 · 목
吏曹啓言安東府使吳載紹受由上京已至多日謂有身病終不還官謹依下敎以卽爲下去之意屢度催促則以爲目下病狀時日之內萬無還任之望云雖未知其病情之如何而特敎申飭之下不卽下去者事體誠極未安而本曹請推之外無他可施之罰何以爲之敎以改差口傳差出待下批當日辭朝
정조 24년 · 강
命吏曹判書李秉鼎斯速開政
정조 24년 · 목
敎日吏判批下從前如許情勢行公者多政期不遠牌招使之開政○秉鼎再違召敎以夜漏已深何可如是違牌乎從前遭彈銓官之行公者何限適又乏人無故者無異單望則臨政銓官但當出膺更爲牌招使之斯速開政
정조 24년 · 강
給各部頹戶恤典仍命北部無籍四戶令京兆編籍漏籍時部官捧現告推考
정조 24년 · 목
宣傳官沈豊祖書啓以爲臣於本月初三日以城內頹戶摘奸事伏奉聖敎遍行南部東部一一摘奸則頹戶數爻不甚夥多而其中或有該部官未及錄去者或有已受恤典方始改建之役或有該部官已爲錄去云云而未受恤典者故竝列錄于左南部業儒李寬夫家三間頹壓該部官未及錄去良人姜渭雄家三間頹壓金大得家六間沒數頹壓已上兩戶已受恤典方始改建良人裴德文御營砲手咸德起家三間頹壓已上兩戶該部官已爲錄去云而未受恤典東部幼學崔遠家三間頹壓駝駱山案山直趙德興家四間頹壓已上兩戶該部官及任掌初不錄去而崔遠則至貧無依所見尤極矜惻良人金致聲家五間頹壓已受恤典而姑未始役敎以入於摘奸者及未受恤典之類竝卽題給事分付○宣傳官李貞坤書啓以爲臣於本月初三日以都城頹戶摘奸事伏奉聖敎馳往南郊先自水鐵幕豆毛浦沿江而行至于西江而仍由孔德阿峴等處敦義門左邊城底諸洞一一看審則五月之內頹壓處已蒙恤典者旣知其祗受形止故今不啓達今月初一日以後頹壓戶姑未蒙恤典者列錄于後頹壓之時幸無人命之致傷江水之漲亦爲探問則江民言內今番非不大雨而水漲不過浦內水而止水上之雨不如都下而然云至於殘戶之半頹半傾不蔽風雨者間間有之故所見切矜敢此附陳頹壓秩西部良人李大淂家二間頹壓金麗海家間半頹壓幼學李圭家三間頹壓五間將頹獨女金召史家二間頹壓三間將頹獨女金氏家二間頹壓良人南宮廣文家一間頹壓梁景弘家三間頹壓獨女鄭氏幼學張重弼家二間頹壓北部閑良張斗金家三間頹壓獨女申召史家二間頹壓殘戶可矜秩西部良人曺光雨家二間壁敗椽脫所見危急訓局吹手李喆信家五間無一完處幾至頹壓良人池興錫家半頹半傾李長春土幕三間浦水流入不得容接新構假家而蓋以空石亦未成竈堗姑無奠居之望朴茂同家三蓋屋已久椽木幾盡露出値雨則可無容身處北部前騎士車季得家六間無處不漏至於將頹而人皆謂至貧無依獨女林召史家處處傾側人無容接之所南部訓局軍高聖太家四間處處撑木將至頹壓西部幼學朴長民家內舍五間簷無不傾壁無完處婦女不能藏身敎以依他例題給事分付○宣傳官李栻書啓以爲西部幼學李勉忠閑良金錫喜家二間頹壓觀象監生徒卞泰瑢前營將韓命祺幼學吳亨晩家一間頹壓訓局軍張耉齡家三間頹壓北部閑良張斗辰家三間頹壓寡女辛召史家二間頹壓寡女林召史家三間頹壓幼學朴宗斗家二間頹壓閑良孔五褔家一間頹壓無籍秩北部朴召史年六十無子女親戚家三間失火未報該部無以自力依接隣家金召史年六十五家二間幾皆頹壓無望修葺閑良張石佐家四間幾皆頹壓絶火亦屢日寡女李召史年五十無子女家三間頹壓敎以出給該廳依例題給而無籍四戶拔例題給仍爲分付漢城府自該府編籍而以前則屬之昧爽嚴飭部官如許之類一邊枚報一邊編籍而漏籍時官員捧現告送于政院推考傳旨捧入事分付○推考現告前北部令南播秀○漢城府以東部一戶中部一戶頹壓啓敎以恤典令該廳卽爲分給事分付
정조 24년 · 목
予曰所令反其所好之好字蓋指人主之所好言而向日筵話中釋之以好是懿德之好字矣緝熙敬止之止字本是語助而大學引之以釋止至善之義至如詩經之先君之思以勖寡人大學之賢其賢而親其親亦皆有兩般引用處蓋斷章取義自是引經之常法而外人之看筵話者或不無致疑於本文文義之異同云當以此意添入句語使觀者易曉矣筵本本草中所好云者卽合於人所同得之秉彝也十五字改以所好之好字雖以上之所好言而好是懿德之好字亦可以斷章取義二十七字宜矣依此改之而回公本亦皆釐整頒布也
정조 24년 · 강
平安監司李泰永以海西勅需事陳疏引咎賜例批推吏曹判書李秉鼎仍命更爲牌招
정조 24년 · 목
秉鼎違召敎曰開政命下已至經宿昨日三違廉隅亦伸政期之在近姑無論留守下批例不得踰日而因判堂不出如彼曠久事體所在殊甚未安吏曹判書李秉鼎推考更爲牌招開政
정조 24년 · 강
召見吏曹判書李秉鼎于誠正閣
정조 24년 · 강
命吏曹判書李秉鼎越俸催促開政
정조 24년 · 목
敎曰吏判事極爲慨然有入侍之命而不爲肅謝直詣閤外者孰謂稔知格例乎且因飭敎肅拜詣閤而及其登筵復以爲入侍雖登筵決難退而行政之意屢次煩浼國綱所在不可以崇品重臣之筵懇有例有所曲恕吏曹判書李秉鼎爲先施以越俸之典開政各別催促望筒斯速書入
정조 24년 · 강
有政吏曹判書李秉鼎參判曺允大進
정조 24년 · 목
以金羲淳爲吏曹參議李晩秀爲工曹判書
정조 24년 · 강
江華留守李敬一陳疏辭職賜批許遞
정조 24년 · 목
疏略曰昔當丙丁兵禍臣之一家避入江都城陷之日臣之高祖母猝遇凶鋒剚刃捐生在子孫哀慟憤迫之心雖久而不可忘不但於彼中相關之事嫌不參涉沁水一步不忍投足奉命居留雖同往役在臣私義實難冒赴且臣八耋老母素抱貞疾長在床褥今當劇暑宿症越添實無一刻離捨之勢伏乞亟降刊改之命批以所陳似然許遞
정조 24년 · 강
以黃昇源爲江華留守備薦也
정조 24년 · 강
命赤裳山城璿源閣雨漏處令地方官及參奉修改
정조 24년 · 목
宗簿寺啓言卽伏見全羅監司金達淳啓下狀本則今番雨水後茂朱赤裳山城璿源閣東邊前面第一間一椽二椽三椽十椽十一椽第二間一椽二椽四椽五椽後面第一間五椽七椽八椽第二間道里上一椽八椽西邊風遮內道里上第三椽渗漏處各一庫仰土間間剝落後面春椽上夫瓦十七張女瓦二十一張脫落楹外雨漏處劃卽修改已有前例依戊戌年啓下定式令地方官眼同參奉卽速修改云莫重璿源閣如是雨漏雖甚驚慮而其所渗漏剝落處俱是楹外則與閣內修改有異發遣本寺郞廳一款今姑安徐依定式令地方官及參奉待潦雨開霽眼同修改後狀聞事請分付該道道臣允之
정조 24년 · 강
命畿營六月令進上兒雉依道臣狀請代封仍爲釐正於貢膳定例
정조 24년 · 목
京畿監司徐鼎修狀啓以爲本道進上貢物主人李麒年等所志內渠等貢物所封中六月令兒雉合爲九十八首今則獵軍已因朝令一倂革罷不敢私自行獵而見今月令已屆封進無路兒雉以他可合之物依例全數代封事狀聞變通云兒雉之代封連有已例故六月令各殿宮所封兒雉以他可合之物全數代封敎以依狀請施行此後勿爲番番狀請直爲代封仍爲釐正於貢膳定例事回諭後分付
정조 24년 · 목
漢城府以西部一戶南部一戶東部一戶頹壓啓敎以恤典令該廳卽爲分給事分付
정조 24년 · 강
遣承旨詣明陵奉審摘奸局內諸陵一體奉審
정조 24년 · 강
吏曹判書李秉鼎疏陳情勢及母病乞遞賜批
정조 24년 · 목
疏略曰臣之昨日冒肅是豈有一分可出之勢而然哉入侍有命飭敎荐降抗顔暫肅顚倒登筵臣非不念自閤外徑出去就綽綽而義分爲重廉防反輕冒恥行政只呼一望而臣之鐵限情勢固自如也噫臣所帶之職卽朝廷之重任也所遭之言卽朝廷之至羞也從古銓官之被彈行公者非止一二而亦豈有遭罹如臣狼狽如臣而夤緣事會冒沒盤礡者乎伏乞亟賜鐫免批以過矣卿其勿辭入來開政退卽看護
정조 24년 · 강
命吏曹判書李秉鼎違牌勿捧傳旨參判參議前牌勿施
정조 24년 · 목
秉鼎等違召敎以赴政席呼政望此非政官而何昨旣行政今又辭職揆以事面未知爲當判堂從重推考更爲牌招違牌勿捧傳旨參判參議前牌勿施
정조 24년 · 강
有政吏曹判書李秉鼎參判曺允大參議金羲淳進
정조 24년 · 목
以李鼎秉爲修撰李祖源爲右參贊李鎭復爲同敦寧李翊模爲同義禁丁範祖爲弘文提學金文淳爲同成均
정조 24년 · 강
召見奉審承旨曺錫中于重熙堂
정조 24년 · 강
命耽羅進獻搥鰒引鰒每朔分排事詳探民情更爲稟處
정조 24년 · 목
備邊司啓言因吏曹參判曺允大擧條進上搥鰒引鰒釐正定例事命下矣取考貢膳定例更爲磨鍊則各殿宮封進朔膳中所減搥鰒引鰒烏賊魚合爲二百六十九貼每朔分排數爻及各種所減實數別單書入而當初磨鍊之多寡不一似由於漁採之各有當節或減或增如或有掣礙之端使之據實論報更爲從便稟處之意請一體分付於該牧使處敎以卿等言果然別單還下更與之往復停當然後指一稟處而詳探民情斯速報來事分付
정조 24년 · 목
該府以東部民家一戶南部民家二戶頹壓啓敎以恤典令該廳卽爲分給事分付
정조 24년 · 강
召見江華留守黃昇源于重熙堂
정조 24년 · 강
命高陽郡守李㝡源拿處
정조 24년 · 목
京畿監司徐鼎修狀啓以爲卽接高陽郡守李㝡源牒呈則本郡碧蹄站撥將李震烱來告內平安監營下去回諭有旨封今月初二日亥時來到本站故別定撥卒使之傳致于前站矣翌日撥卒不還故送人探知則有旨封初不到付於分水站撥卒則不知去處故跟探捉來於長湍地問其委折則撥卒所告內當日夜齎往到坡州境甕巖川則潦水大漲有難通涉而有旨不可遲滯故不得已投入將涉爲迅急水勢所驅顚仆漂流幸得攀緣草根艱辛生出而有旨封則不覺失手而漂失云事極驚駭不可以人物之幾死僅生有所容貸當該撥將撥卒自臣營從重勘處計料以地方官言之常時不飭之罪在所難免高陽郡守李㝡源罪狀請令攸司稟處○義禁府啓言高陽郡守李㝡源請遣羅將拿來允之
정조 24년 · 강
命泰安囚今乭疏放洪州囚金恩大靑陽囚金太伊決處
정조 24년 · 목
忠淸監司金履永狀啓以爲泰安私奴今乭獄事道啓曹讞便屬究竟而細閱文案參以情實則終不無可疑初檢之別作名色法文所無覆檢之先自打踢參證不的至於三檢獄案始具畢竟正犯歸於執杖之今乭彼今乭者爲人之奴聽人之命曰打則打曰止則止斟酌寬猛非渠所知而今於金在德與明得酌放年久之後獨未得生出獄門以情以法俱無可擬且渠以蚩蚩賤隸甘受七年訊推尙無一言發明在下之道得矣爲主之誠盡矣今若只爲死者之報復不念生者之冤枉恐欠審克之義而獄體至重有不敢遽議其傅生之科恭俟處分敎以道啓論理然矣依啓聞疏放事分付又狀啓以爲洪州囚金恩大毆踢姜日奉翌日致死戊午九月十八日依例檢驗初檢官洪州前牧使金履鎬檢狀實因以被踢後落跌致死懸錄正犯以金恩大懸錄覆檢官結城前縣監徐應輔檢狀實因以被踢後墜閾致死懸錄正犯上同屍親吳召史招內今月十五日金好男以執災事起閙凌辱渠夫故渠子者斤奉往好男家數言叱辱矣十六日三更好男之族人金恩大來到渠家高聲作挐渠夫自房出來則恩大捽曳渠夫之頭䯻又以足三次蹴踢胸脇肆惡益甚謂以被打於渠夫入臥房中渠則扶入渠夫飮以溫水十七日恩大始還其家渠則爲問夫病適往洞內只留子婦使之救護矣子婦急急來告曰吾於庭畔舂米之際忽聞哀苦之聲急爲顧見媤父落在階上不省人事云故渠驚遑來見急以百沸湯灌口則不能呑下仍爲不救渠夫今番被踢於恩大後胸脇微浮刺痛苦劇轉側須人之中未知以何事出外而若非恩大之毒踢豈有落跌之患設或落跌豈以此致命乎云初檢官跋辭以爲觀其傷處非打伊踢而達夜苦痛之人匍匐出外未知何意而落跌階上卽地致斃其妻其婦之所目覩則不可直歸於被踢卽殞云覆檢官跋辭以爲若使日奉果無踢傷則必不至於昏墜以此言之墜緣於踢死緣於墜云前道臣李泰永題辭以爲恩大卽強壯之漢日奉乃衰朽之人也勇往毒踢不計緊歇唉彼七旬殘命何能抵敵乎其不卽地致命亦云異矣云此獄則三踢之情跡旣露二處之傷損且緊則以此斷案更無可疑而恩大之行兇雖是首犯不過使喚之家人好男之造謀雖非莅殺實爲主張之元魁郭解之客殺人解猶不得免其罪況且根因的有所起指嗾顯有其跡者乎論其兩漢罪實首從各異輕重自別則好男之罪止於笞放恩大之斷以正犯揆以獄體恐未合宜而檢案已成之後有不敢遽議恭俟處分靑陽囚金太伊毆踢盧太齊第四日致死己未三月初九日依例檢驗初檢官靑陽前縣監柳尋春檢狀實囚以被毆致死懸錄正犯以金太伊懸錄覆檢官定山前縣監蔡潤銓檢狀實因以奉手足踢致死懸錄正犯上同屍親金召史招內渠今月初五日賣酒次往場市洞內居金太伊亦以酒賈出往市中辱說非常而場市間相鬪極爲不好故仍爲歸家矣夕飯將食之時金太伊大醉而來謂渠夫曰俄者市中汝妻辱我何敎妻之若是也云而不脫着鞋突入房中抱轉渠夫拳打膝築以至氣塞故渠與子宗三同力挽解渠夫仍痛四肢翌日夕間口吐糞水仍臥重痛初八日致死故卽欲告官則洞人皆言長子時不在家而且以殺獄發狀則貽害洞中誠不些云而挽止故通訃長子待其還來仍爲告官云此獄則父子至情也讎怨必報也今此死者之子至於三人之多而宗輝則居在五里之地漠然不知乃於四日之後始聞死報云者已極可訝宗三則被打時不能捍禦其故難知而致死後不卽發告又何太緩東之則同里咫尺經日來見之招非但有違常理兄弟同力縛得一漢顧何難事而必以初不被打之說傳告隣里晏然治喪設爲詭計者抑何意思況吐瀉受鍼腹部衝氣症似關格兩招相符則其所致死尤涉難明而心坎左肋之兩處傷痕旣著於檢報則不可以兇身之執言致疑於自手撞打獄體至嚴有難硬定恭俟處分敎以洪州金恩大靑陽金太伊等兩囚之案道伯起疑皆有所據且恩大事初檢官金履鎬所謂落跌致斃其妻其婦之所目覩則不可直歸於被踢卽殞云云覆檢官徐應輔所謂墜緣於踢死緣於墜云云皆已帶得一分然疑於曰跌曰墜究其根因未必不由於犯手之漢而前伯李泰永所謂七旬殘命其不卽地致命亦云異矣云者前伯意內亦不無其然豈然底意大抵老且垂死之物遭踢宜死加之以自投則烏得不死死之崇雖始於兇身若不自投則安知不連命於辜限之內又安知不仍爲不斃乎致斃之結梢不可專諉之踢則道啓亦是太伊事其爲難於以意逆之雖使卿等百番回啓模索於膜外而已道伯在其道必悉事情故其所陳聞若此況有子三人爲屈此獄之左契於此豈容他說而又皆決處之囚則何可當暑滯囚乎竝依道啓施行事三懸鈴行會
정조 24년 · 강
命晉州囚大已卽放該道臣申耆越俸一等
정조 24년 · 목
慶尙監司申耆狀啓以爲晉州囚私奴大已以崔德尙致死獄正犯丁巳六月審理時原案爻周事判下同年閏六月前道臣李亨元難於擧行以指的知委之意文移于刑曹矣該曹回關內原案旣命爻周則殺獄更無可論自本道參量酌處云而事係殺囚已經登聞定配與酌放間不敢自下擅斷迄今四年尙在囚案今當恤囚之日擧實馳啓酌放一款更令該曹稟旨分付敎以當爲決放之囚于今四年尙置之不生不滅之科者該道事不可但以駭然言判付辭意旣如此京司之回關又如許則至今滯囚果何故也所當嚴處各年道臣而皆已故之人也至於時伯雖甚後時猶可屬之自首者勿論而後時之罪決不可無飭爲先越俸一等其間枉囚之苦甚於發配卽爲放送事三懸鈴行會他道或有此等之弊乎卿等看詳
정조 24년 · 강
命丹城囚曺克文安義囚宋奉云醴泉囚張召史昌寧囚池萬奉竝依道啓酌處
정조 24년 · 목
慶尙監司申耆狀啓以爲丹城囚曺克文毆打崔斗右第三日致死丁巳三月十七日依例檢驗初檢官丹城前縣監尹可基檢狀實因以被踢致死懸錄正犯以曺克文懸錄覆檢官山淸前縣監柳誨檢狀實因正犯上同屍親崔仁孫招內今月十二日渠父與隣居曺乭無致因事言詰之際乭無致之弟克文毆打渠父無限被傷而克文輩以麥芽鷄水等物飮之而不得下咽十四日仍爲致死云此獄則曺克文之以刀劃胸獰毒無比崔斗右之逢人輒閙使酒忒甚兩漢相鬪勢難俱全而斃者之要害痕損極爲狼藉致死之限又不逾三日成獄償命似無可疑而獨怪夫面色之靑黑銀��之變色實爲難究之端打死人面部靑黑不但法文之所未有穀道變黑雖諉於商陸之毒喉中變黑尤豈不可訝乎此所以前道臣或慮無識常漢誤服毒藥至有論題査問也若以屍親輩初無取汁入口之說爲準信則勢將以喉中變黑歸之於藥毒上沖之症肛門藥毒至發於喉舌面部則臟腑之受傷亦當如何苟其然也斗右之死未必專由於克文之踢殺而傷痕旣若是緊重致命又若是促迫膚淺之見有難遽然斷決於成獄四年之後玆敢論列恭俟處分安義囚宋奉云毆打徐星大第三十七日致死戊午九月二十四日依例檢驗初檢官安義前縣監朴正圭檢狀實因以被打致死懸錄正犯以宋奉云爲懸錄覆檢官咸陽前郡守趙命喆檢狀實因正犯上同屍親金召史招內渠夫妻店幕資生矣下村居宋奉云前日牽馬來往時負喂養價者四錢錢八月十六日渠夫徐星大與隔籬居兒章孫伊角戲觀光次偕往日暮不還故若待之際宋奉云牽馬先來咆哮呼星大名曰必殺這漢出內臟云而氣勢凶獰俄而渠夫散髮而血淋漓於衣服匍匐來到則奉云又手擠足踢膝築於章孫伊家前渠哀乞救解各歸其家良久奉云又來手執胸膛與膝脛東擠四拍手打足踢不有餘地前後柀打極其深重流血遺矢脊骨致傷放溺則全是血色轉就危劇又爲成腫於右臂諸處故破腫挿心極力救療終未見效今月二十三日仍爲致命云此獄則殺人辜限法意精微京外斷囚一此遵用被打人徐星大三十七日始爲殞命以小辜限論之則已過十七日之遠而當初成獄實出於傷痕之狼藉詞證之明的也若於辜內身死則取服償命毫無可疑而以此傷痕拖至三旬有餘者誠爲可怪瘡痕鍼痕皆以爲被打毒氣攻注成腫云而傷處成腫考之法文無所槪見凡此兩條合有參酌而旣成之獄不可以一人淺識有所直斷故敢此論列恭俟處分醴泉囚張召史毆打洪貴三第三日致死戊午十一月二十三日依例檢驗初檢官醴泉前郡守洪益烈檢狀實因以被打致死懸錄正犯以張召史懸錄覆檢官豐基郡守李勉齊檢狀實因正犯上同屍親洪白千招內同里張召史種種入傭於渠家矣張召史因事相詰於渠父稱以班族受辱呈官囚渠父又以瞹昧樣呈訴且有尊位請放之報故幸得蒙放矣張召史以渠父不爲來謝來渠家見渠父不問曲直挺身突入裂破衣冠扶曳頭髮又以木枕毆打面部額與頭上宂穿流血昏臥庭中張召史又以堦上砧石轉擲於渠父身上胸膛爲石所撞大段傷痛不飮勺水二十一日仍爲殞命云正犯張召史招內渠喪失家夫與幼稚子女相依居生矣去十月二十五日夜深後忽有何許人執搖房門故渠驚起高聲曰此何賊漢云爾則其人卽洪貴三也開戶入房撫摩渠身頗有殊常意思故渠從他戶急出土堂貴三妻隨來仍率貴三去渠有班名而見此困辱不勝憤惋呈官捉囚意以爲有刑配間當律矣今十七日貴三蒙放故問其委折則貴三之子若弟皆以爲金堤張生員呈訴蒙放云張卽渠之同生娚也初無是事渠知其貴三之中間僞造故尤不勝憤痛進往叱責則貴三扶執渠頭髮又爲手執渠乳渠亦執其頭髻以拳打背則貴三以木枕自打其面又以門限出入臺石自抱而臥此專由於渠之自打自傷而至此云此獄則洪貴三之乘夜入室便同強劫張女之呈官捉囚文跡可據及有僞訴白放之後冤憤弸中必欲一洩者不是異事而渠以班名寡婦身入隣家至與常漢互相扶執恣意毆打自失體面姑捨勿論其悍惡不問可知兩檢實因俱懸被打所當連加嚴刑期於取服而第其致命痕損亦不無可疑初覆檢傷處竝爲歸重於後脇之轉觸而所謂搗衣之石重爲九十七斤張女雖有力而擧之似不可遠擲設或擲之直抵死者脇邊則許大石撞着必當骨碎而肉塌其所痕損豈止於紫黯堅硬圍圓九寸而已乎張女雪憤之計亦出於貴三乘夜入室則大明律夜無故入人家條中已就拘執而擅殺者減等之文亦爲傍照之端敢此論列恭俟處分昌寧囚池萬奉獄係是年久鐵案又經啓下査事如臣淺見不敢容易議到而就其前後文案反覆尋繹則屍帳傷痕止於左肋與手脚而兩檢跋辭道啓曹讞俱不致疑於要害之左肋專爲歸重於輕歇之手脚者蓋以左肋雖云緊處痕小而傷淺手脚雖云歇處骨折而浮腫故也然則河義孫之致命當以手脚論大明律辜限期條曰折跌肢體及破骨墮胎無問手足他物皆限五十日無冤錄被打死條曰打折脚手辜限內或限外自死要詳傷處分寸屁狹後定是將養不效致命身死兩條法意旣精且密今若以辜限論之初未拖至五旬不過十一日乃孔則成獄償命無所可疑若以將養不效論之則抑有合商量處死者以弱年行乞之兒受人猛打手足折傷八日露處飢而且寒外風之灌注他症之添劇推以事理容或無怪河義孫致命之祟恐不可專歸於打死故敢於已具之案竊附惟輕之典恭俟處分敎以丹城曺克文之案道啓中若以屍親說爲準信則勢將歸之於肛門藥毒云者其言甚精安義宋奉云之案道啓之起疑於辜限內外而傷處成腫無所槪見於法文云則其言果然醴泉張召史之案道啓中大明律夜無故入人家條引以爲旁照又以石樣與痕寸反覆較論者其言甚當昌寧池萬奉之案前此屢致疑者以其成獄傷處之捨緊取歇而諸說皆以爲不必爲疑又以事勢之不特專由於被打別爲設疑於判付間矣今見道啓反覆論理於辜限期限之律文以明獄理之不可闊狹而附陳浮腫內濃等語更證致命之不可專歸之打死者其言亦然大抵四案稟讞引據皆的確意見不膚淺何必遲待回啓以致當暑滯囚乎竝依道啓施行之意三懸鈴行會
정조 24년 · 강
遞承旨閔台爀以曺允大代之前望也
정조 24년 · 강
工曹判書李晩秀陳疏引義賜批
정조 24년 · 목
疏略曰顧臣一言之失有舌莫捫重擔之解於分粗安惟當仰戴洪私俯訟前愆以圖懲艾息補之方而已更何敢抗顔開口重犯無卞之戒哉第於儒臣南竄一事竊有所萬萬懍蹙不遑食息者我殿下處分非怒言者也非爲臣地也惓惓聖意亶在於丕變俗習全保世臣十行如綸之音四段臨筵之敎光明惻怛眞可以貫金石而孚豚魚凡今立殿下之廷者孰不惕然而懼怳然而感風行草偃偕底大道而且就國體事面論之其人則經幄論思之臣也其事則官師胥誨之規也今乃琅函纔上嚴譴旋下千里炎徼行色倉皇萬有一四方議者竊竊憂歎於以言獲罪則豈不大有累於聖朝明目達聰之義而臣之罪雖萬殞而不可贖矣若又使臣憑恃寵靈拚棄廉愧彈冠拖綬揚揚然出入周行則正所謂小人而無忌憚也雖殿下至仁至慈不之斥黜淸朝士大夫誰肯與之比肩也哉抑臣有區區微懇臣之曩日事只坐平昔不曾於經傳上實下工夫徒以掇拾剽竊之功令習氣倖占科第濫廁淸華近又年紀晼晩職務滾忙漸與童習口耳之業而茫然失去者久矣以至尋常章牘茶飯文字有此妄發貽羞搢紳譏評之來臣方拜謝之不暇而他山攻玉實是臣先病後瘳之機也倘蒙聖慈曲垂憐憫特許臣優遊散地收拾放心粗竊一斑於學問思辨之功而亦得以避遠榮塗勉守拙規少紓私門集木之憂則陶鑄生成之澤臣將如何而報也水部新命義當��蹶趨膺考績有期尤合趁卽磨勘而儒臣未賜環之前無非臣杜門泥首之日坐犯違傲惟大何是俟伏乞勘臣前後之罪以全微諒批以金履載投疏之時渠所自擬必不至於嶺海而放流之示不與同者日用施爲卽無論巨細輕重各有精義寓爲所以聖人功化其竗入神炳炳朗朗數十條之中先致意更着力於別嫌明微者也金華之銜非不知其地比玉署之章非不知爲體重而名之曰職在論思則凡屬排雲叫閽之事利害從他利害欲言則正言而已今其隔爬之說似嘲似諷於矯俗二字而橫看則如譽道豎看則如毁斥苟有血性之任渠從心從生者脾胃必難定似此口氣似此手段出於故副學之後者亦足以觀其俗予於世道不但爲世臣必欲矯其俗惟予太陽之症亦恐其或欠含畜而爲害於藏納益懋矯質之方如是也故近日處分之不嫌其喣嚅假借而如水太阿姑靳廓揮大抵今日朝廷毛髮絲豪之無不受病蔽一言曰俗之弊然也儒言而墨行固可惡也亦有間於言行之不儒而純墨則豈可因噎而廢食俗不矯則國不乂國不乂則有君有臣之綱之紀皆將視同籬邊束之閣上予之所惓惓必欲矯者亦豈特爲世道世臣地也哉今若爲卿進身遽宥履載則刑政之顚倒國史必書之野乘當記之寧使卿跡阻軒陛履載三危之竄決難容議所辭宜不允仍敎曰工判批亦言之爲自家自爲地不顧朝體事面者處義誠過矣待開門牌招使之勿辭行公仍行考績
정조 24년 · 강
賑恤廳以遺棄兒給料啓
정조 24년 · 목
該廳啓言北部部契任掌裵仁褔本洞路傍得三歲遺棄男兒良女宋召史欲爲收養貧不自食願爲受料故依節目給料
정조 24년 · 강
藥房啓請復膳仍請診賜批都提調徐龍輔提調徐邁修左承旨李基讓
정조 24년 · 목
藥房啓言臣等昨以復膳之請齊聲仰陳而見今殿宮湯劑尙未停止薑桂滋補一時爲急殿下先爲從權然後殿宮之憂慮可以少紓而復膳之請可以勉循伏乞亟復常膳仍又仰勸于大王大妃殿惠慶宮王大妃殿嘉順宮不勝幸甚臣等率御醫入診議定湯劑繼進爲宜批以大王大妃殿惠慶宮調節比昨益勝湯劑自今日停止王大妃殿嘉順宮氣候一樣而常膳緣予誠孝之淺薄尙未蒙兪音罔極中焦迫焦迫更當積誠仰勸卿等不必入侍矣○再啓言聖人緣情而制禮孝子量力而致哀況時有緩急義有輕重殿下雖欲徒守經禮自盡其哀其奈宗社何殿宮何哉伏願殿下遵經典之遺訓懋帝王之達孝亟允臣等之請至誠仰勸于慈殿慈宮千萬血祝批以今方仰勸矣○三啓言臣等今日之請非臣等之言卽列朝已行之禮也又況殿下之一起居一飮食莫不爲殿宮之所係戀殿宮之一起居一飮食亦莫不爲殿下之所關心則爲今之道惟有殿下勉從而仍又奉勸于殿宮而已卽賜開納千萬泣祝批以朝者批旨悉諭矣
정조 24년 · 강
藥房口啓請大王大妃殿復膳賜批
정조 24년 · 목
口啓以爲聖上之憂念慈聖亦如慈聖之憂念聖上嚴廬哀疚之中焦泣祈祝者惟是殿宮之亟復常膳而已以慈聖止慈之德何忍若是之邈然乎亟加三思勉從聖上之請仍又勸進于聖上千萬懇祝大王大妃殿批以當此窮天之至冤極痛生存支保而度日罔極之心猶不能止泊人情外之言不願聞之也○再啓言嗚呼今之國勢譬如茫茫大川中流而遇風必須君臣上下一心同德慈聖以宗社之心爲心臣等又以慈聖之心爲心交須共濟然後庶可以轉危爲安臣等今日之請可以一刻虛徐乎伏乞亟復常膳仍勸于大殿千萬至祝大王大妃殿批以俄已悉諭意又何煩請更勿爲之是所望也○三啓言臣等今日之言實是爲宗國爲聖躬之血誠苦忱也惟我慈聖豈不諒擧國臣民焦遑祈祝之心而特以哀慟之極猶拘於末節每歸之於人情之外乎伏願亟賜開納以幸宗國以安聖躬千萬懇祝批以已諭賓啓勿煩
정조 24년 · 강
藥房口達請惠慶宮復膳賜答
정조 24년 · 목
口達以爲第有一言之可以垂涕仰復者惟我大行大王至性純孝所以忠養我慈宮順適我慈心者果何如也仰惟在天之靈必將眷顧依戀於長樂之三朝而以慈宮止慈之念哀毁過節以致榮衛受損則是豈所以體平日聖孝之道哉況我聖上攀號之中又因慈候之愆和焦勞多日伏乞深軫慈念勉從群請千萬血祝惠慶宮答以予之窮天之痛極地之冤已擧大略更無可言又見達辭益覺胸膈抑塞心肝崩裂不忍復聞不忍復答須念此心快止無益之請是所望也○再達言慈宮不從權則聖上斷無從權之理聖上不從權則宗社安危之機實係於斯煎迫之極言不暇長亟加深思俯循群請仍又懇勸于大王大妃殿大殿千萬顒祝惠慶宮答以終難強從之請如是屢瀆相持徒切不安更有何言○三達言顧今國家大計莫過於安聖躬而聖躬之所依仰惟殿宮是已朝者聖批以殿宮常膳之未卽勉進至有誠孝淺薄之敎憂念篤摯有足以感動瞻聆矣以慈宮至情之所發豈可一向邁邁忍使沖年聖心煎迫於銜哀茹恤之中乎伏願亟賜兪音惠慶宮答以不忍抑情之事不忍屈意之節也而上而慈殿哀疚中凜綴沖年主上悲痛中損傷是懼矣慈殿聖意爲主上欲留意於常膳予雖罔極意豈或異乎
정조 24년 · 강
藥房口啓請王大妃殿復膳賜批
정조 24년 · 목
口啓言顧今聖上沖年在疚哀毁過節大王大妃殿惠慶宮氣度尙未復常湯劑繼進此豈慈聖殿下徒爲過毁之時乎上體殿宮止慈之意又念聖上焦憂之誠深自寬抑亟循從權之請仍又勉進于大王大妃殿惠慶宮及大殿千萬切祝王大妃殿批以冥頑日極視息苟全雖爲殿宮及大殿至今支保常膳之請聞來益覺心膽摧裂更勿提請○再啓言惟我慈聖殿下謂今日爲何如時也聖上之哀毁已過一旬大王大妃殿惠慶宮悲慟過節眞元受損湯劑雖幸停止憂慮尙今未弛此時自內積誠寬譬之道專係我慈聖伏惟慈聖先自勉抑俯循從權之請千萬伏祝王大妃殿批以俄已宣意連又如是頑命之支撑尙云哀痛何忍常膳乎勿復爲之千萬之望○三啓言今日又將暮矣一啓再啓兪音尙遲不審慈聖殿下眞以臣等之言謂可而已不已乎臣等每奉大殿批旨不遑聖躬惟以勸進殿宮爲敎此時大殿之心懷可以仰認更加三思亟從復膳之請以安聖上之心千萬至祝王大妃殿批以屢巡如是而頑命不能下從豈忍常膳乎殿宮爲主上留意於常膳勿慮焉
정조 24년 · 강
藥房口達請嘉順宮復膳賜答
정조 24년 · 목
口達以爲顧今大王大妃殿惠慶宮氣度猶未復常之中一念耿耿尤在於惟憂誠以此時勉抑至情強進薑桂仍又奉勸于殿宮則以殿宮止慈之德豈不感動而勉循也伏乞深思遠慮亟許復膳千萬顒祝嘉順宮答以日愈往而罔極之痛五內如割更有何言此身雖無暇言殿宮氣候多日不得復常大殿猶不進常膳竭誠勸勉之心豈待屢請乎○再達言伏承批諭以竭誠勸進爲敎爲殿宮爲聖上之至誠苦心不勝感歎而竭誠之道莫過於先爲從權願加深思亟許所請仍又勸進于大王大妃殿惠慶宮王大妃殿大殿千萬懇祝嘉順宮答以殿宮及大殿勉進之意俄已悉矣更當隨時竭誠仰勸勿爲強迫○三達言目今仰勸之道政在於先自節哀勉進常膳而念不及此任情過毁徒以慰譬之辭強事仰勸則慈心將何以感回聖孝將何以寬抑乎伏乞亟循群請以慰慈念以安聖心嘉順宮答以殿宮一向無勉從之意主上以殿宮不勉從之前不欲先御殿宮深體聖意不得已抑情留意於勉從復勿爲慮
정조 24년 · 강
賓廳啓請復膳賜批領議政沈煥之左議政李時秀右議政徐龍輔知事洪良浩左參贊金文淳右參贊李祖源兵曹判書金載瓚上護軍趙圭鎭知敦寧趙尙鎭上護軍柳鎭恒洪檍吏曹判書李秉鼎大護軍權��工曹判書李得臣大護軍崔東岳戶曹判書李在學京畿監司徐鼎修大護軍權裕廣州留守金思穆知事李邦一大護軍李家煥趙鎭寬徐邁修李鼎運洪明浩知事徐有大大護軍李義弼判尹李祖承鰲恩君李敬一刑曹判書韓用龜護軍吳載徽申大顯左尹申大謙護軍李得濟李漢豐訓鍊都正申應周同知徐有和禮曹參判閔台爀護軍林蓍喆宋鍈李鎭復任嵂田文顯尹得逵柳孝源吳毅常兵曹參判曺允大右尹鄭大容工曹參判姜彛正吏曹參判李益運刑曹參判金履翼同知李章漢護軍沈基泰尹弼東兪漢謨宋銓李翊模尹行元尹東晩李東植戶曹參判徐瀅修護軍李儒慶鄭日煥尹長烈尹光普鄭尙愚李魯春朴準源李光益
정조 24년 · 목
賓廳啓言及奉批旨未蒙允許至有退去之敎臣等聚首抑塞嗚呼先王制禮備言居喪之節而又慮一社於哀或至於以孝傷孝故有薑桂調味之訓誠以盡孝之道莫大於金保其身保身之道莫急於食飮滋補故也惟我大行大王曾於丙申大喪執喪之禮夐越千古而未嘗不仰體慈旨勉從群請則尤豈非殿下今日所當法者乎伏願聖上先須仰勸殿宮亟復常膳仍又勉抑至痛俯循群請則宗社幸甚批以惟當積誠仰勸卿等退去○再啓言臣等以復膳之請今已三籲伏奉批旨若曰惟當積誠仰勸卿等退去臣等固當恭俟我聖上至誠格回亟賜允兪而焦迫罔措不容晷刻暫緩玆敢涕泣仰陳亟復常膳仍卽勸進殿宮千萬泣祝批以初批已諭卿等退去○三啓言惟我殿下受宗社之丕托奉殿宮之至慈目下悠悠萬事惟在於保護聖躬以仰勉我殿宮伏願亟加三思勉從群請焉批以今方仰勸期於勉從卿等退去
정조 24년 · 강
賓廳啓請大王大妃殿復膳賜批
정조 24년 · 목
賓廳啓言臣等伏讀朝下藥院批旨人情外之敎實不能無憾於慈覆之天也慈聖殿下縱欲自輕其如聖上何宗社何噫常膳之未復薑桂之不進今幾日矣苟不趁今改圖則眞元之致損勢所必至伏乞亟復常膳仍又勸我聖上及殿宮俾從權制千萬血祝大王大妃殿批以予窮天至痛之情事日益深胸膈不勝抑塞而主上沖年哀毁過度晝夜焦憂不忍不顧支撑足矣勿慮焉○再啓言伏念屢日哀疚之餘體候愆和湯劑連進此時滋補尤不容少緩而況我聖上沖年在疚一任疏水之節玉體受損理所必至今若亟賜允從先爲強進則我聖上亦豈不仰體慈念俯循群請乎遄復常膳千萬血祝大王大妃殿批以此時哀痛罔極之中日日屢巡煩瀆心事益抑塞難聞更勿爲之勿念焉○三啓言今我殿下焦遑之色自達於深墨之容以我慈聖殿下止慈之念體諒我殿下今日情事則雖非臣等之請宜軫達權之道而屢日呼籲一向牢拒區區寸忱如焚如灼伏願快賜允兪之音大王大妃殿批以連日屢巡如是而未亡人當此禍變豈有常膳之心乎惠慶宮氣候凜綴大殿沖年哀疚之中久御素膳悶慮之中欲視予所進而進之至孝懇切不忍能違卿等縷縷之請又如此抑定哀痛欲留意常膳勿慮焉
정조 24년 · 강
院議啓請復膳賜批院相沈煥之承旨李書九李基讓沈象奎金羲淳
정조 24년 · 목
議啓以爲竊伏念孝之爲道不在於蔬水之疏節故曾子曰必有草木之滋薑桂之謂也飮食以滋補然後毁瘠而不危此乃權而合乎經者也伏乞我殿下先自勉進以安我慈殿慈宮之心焉批以已諭於賓啓之批矣○再啓言孝子之心必以父母之心爲心父母之憂爲憂者乃所謂孝之大者也今我殿下體我慈殿慈宮之心而憂我慈殿慈宮之憂則仰以勸進俯而勉從必不待群下縷縷陳請矣批以賓啓與口啓已諭矣
정조 24년 · 강
院議啓請大王大妃殿復膳賜批
정조 24년 · 목
議啓以爲今日宗社之計未有大於保護我大殿而大殿之所焦憂血泣不遑自恤者卽惟我慈殿慈宮過於哀毁榮衛受損故也慈聖止慈之念亦必怛然憂傷幡然允可以安大殿之心也伏願卽賜允兪以答群情大王大妃殿批以丙申年未能從之過重矣當此窮天至痛日以益深胸腸如碎不能抑制主上沖年哀毁過節晝夜焦憂傷損極爲憂慮強進粥飮而支撑更勿爲之爲望○再啓言臣等伏奉大殿批旨有積誠仰勸之敎繼以我慈聖殿下有主上晝夜焦憂不忍不顧之敎臣等於此竊相莊誦而大殿旣積誠仰勸而慈聖又不忍不顧大殿之至誠勸進則其所允從必不俟終日矣伏願亟復常膳大王大妃殿批以賓啓諭意勿念
정조 24년 · 강
閣臣聯箚請復膳賜批原任提學沈煥之原任直提學徐龍輔提學金載瓚原任直提學徐鼎修鄭大容檢校直閣沈
정조 24년 · 강
象奎直閣金近淳檢校待敎李存秀
정조 24년 · 목
箚略曰第念帝王之孝不在於疏水之節誠以上奉祖宗之投艱下有臣民之係望有不敢自輕其身也況今慈殿慈宮體候愆和連進湯劑此時薑桂之滋補尤不容晷刻少緩先自殿下抑情從權仍爲仰請則殿宮之心豈不感回乎伏願殿下無拘疏節益勉達孝焉批以賓啓之批已諭矣
정조 24년 · 강
玉堂聯箚請復膳賜批校理金熙采金履度修撰閔耆顯副修撰沈奎魯閔師宣
정조 24년 · 목
箚略曰慈聖兩殿兩宮之晩境茹痛恤恤遑遑其所以左右寬慰晨夕保護之方惟殿下是依是恃倘殿下念及於此不待臣等之屢聒而必將感悟先自聖躬亟復常膳仍以仰勸殿宮焉批以閣箚諫箚已諭矣
정조 24년 · 강
命總戎使金祖淳與壯勇大將申大顯相換授符別入直
정조 24년 · 목
敎曰總戎使金祖淳與壯勇大將申大顯相換待入來授符仍令別入直○政院啓言新除授壯勇大將金祖淳以山陵看審出去將兵之任不可無總察之人何以爲之敎以上來間前大將仍察
정조 24년 · 강
命總戎使申大顯以前密符傳授
정조 24년 · 목
因密符單子敎以前密符傳授
정조 24년 · 강
山陵都監以山陵初看審山論別單啓